**Príloha č. 14**

**Poučenie o spracúvaní osobných údajov**

**Prevádzkovateľ**

Názov: Ministerstvo práce, sociálnych vecí a rodiny Slovenskej republiky

Sídlo: Špitálska 4, 6, 8, 816 43 Bratislava

IČO: 00681156(ďalej len *„prevádzkovateľ“*)

**Sprostredkovateľ**

Názov: Implementačná agentúra Ministerstva práce, sociálnych vecí a rodiny Slovenskej republiky

Sídlo: Špitálska 6, 814 55 Bratislava

IČO: 30854687

V mene ktorého koná: Ing. Andrej Svitáč, generálny riaditeľ

(ďalej len *„sprostredkovateľ“*)

**Sprostredkovateľ**

Zapojený subjekt

Názov: ...

Sídlo: ...

IČO: ...

V mene ktorého koná:

(ďalej len *„sprostredkovateľ“*)

**Dotknutá osoba** je osoba, ktorej osobné údaje sú spracúvané alebo ktorej sa spracúvané osobné údaje týkajú.

**Spracúvanie osobných údajov**

Plnenie úloh implementácie Národného projektu Terénna sociálna práca a komunitné centrá (ďalej aj ako *„NP TSP a KC“*) je úzko späté so získavaním a  spracúvaním osobných údajov dotknutých osôb. Osobné údaje dotknutých osôb sú prevádzkovateľom/sprostredkovateľom spracúvané v rozsahu nevyhnutnom na plnenie zákonných povinností.

**Účel spracúvania osobných údajov**

Prevádzkovateľ a sprostredkovateľ v informačnom systéme ITMS 2014+ spracúvajú osobné údaje dotknutej osoby - zamestnanca, za účelom plnenia úloh implementácie NP TSP a KC, sledovania merateľných ukazovateľov a sledovania ďalších údajov o cieľovej skupine, ktoré sú povinne zaznamenávané vo výročnej správe.

Prevádzkovateľ a Sprostredkovateľ zároveň spracúvajú osobné údaje dotknutej osoby – zamestnanca, uvedené v rozsahu spracúvaných údajov v bode č. 5 a č. 6, pre účel implementácie odborných aktivít NP TSP a KC (napríklad výcviky, odborné workshopy a pod.).

**Právny základ spracúvania osobných údajov:**

* Nariadenie európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov),
* zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov,
* zákon č. 18/2018 Z. z. o ochrane osobných údajov a o zmene a doplnení niektorých zákonov.

**Rozsah spracúvania osobných údajov**

Prevádzkovateľ a sprostredkovateľ zhromažďuje a spracúva osobné údaje dotknutej osoby v rozsahu:

1. Pracovná pozícia
2. Meno
3. Priezvisko
4. Rodné číslo
5. Dátum narodenia
6. e-mailová adresa
7. telefónne číslo
8. Najvyššie dosiahnuté vzdelanie
9. Zamestnanecké postavenie
10. Znevýhodnenie v rozsahu:
	1. migrant, účastník s cudzím pôvodom, príslušník menšiny (vrátane marginalizovaných komunít ako sú napríklad Rómovia,
	2. zdravotné postihnutie,
	3. osoba trpiaca materiálnou depriváciou, žijúca pod hranicou chudoby (podľa prieskumu ŠÚ SR), bezdomovec alebo osoba postihnutá vylúčením z bývania a osoba, ktorá nedosiahla základné vzdelanie, avšak už prekročila vekovú hranicu počas ktorej sa dosahuje základné vzdelanie (ISCED - 1).
11. Ďalšie údaje pri výstupe:
	1. je v procese vzdelávania/odbornej prípravy,
	2. získava kvalifikáciu.

**Dotknutá osoba má právo odmietnuť** poskytnúť osobné údaje uvedené v bode 10. Toto právo je viazané na doručenie vyplneného a podpísaného formuláru „Príloha Príručky pre zapojené subjekty, č.11 - Záznam o odmietnutí poskytnutia údajov o účastníkovi projektu“.

**Doba uchovávania osobných údajov**

Osobné údaje sú spracúvané a uchovávané počas doby implementácie NO TSP a KC, a len po dobu nevyhnutnú na splnenie účelov, najdlhšie však do 31.12.2039.

**Subjekty majúce prístup k osobným údajom**

K osobným údajom dotknutej osoby majú prístup tretie osoby na základe platných právnych predpisov (napr. kontrolné orgány, orgány auditu).

**Prenos osobných údajov do zahraničia**

Osobné údaje dotknutej osoby nebudú prenesené do zahraničia.

**Práva dotknutej osoby v súvislosti so spracúvaním osobných údajov**

Ochrana osobných údajov dotknutej osoby sa spravuje ustanoveniami Nariadenia európskeho parlamentu a rady (EÚ) 2016/679, z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov.

**Právo na opravu osobných údajov**

Dotknutá osoba má právo na to, aby prevádzkovateľ/sprostredkovateľ bez zbytočného odkladu opravil nesprávne osobné údaje, ktoré sa jej týkajú.

**Právo na výmaz osobných údajov**

Prevádzkovateľ/sprostredkovateľ osobné údaje dotknutej osoby bez zbytočného odkladu vymaže, ak osobné údaje už nie sú potrebné na účel, na ktorý sa získali alebo inak spracúvali, ak sa osobné údaje spracúvajú nezákonne, alebo ak je dôvodom na výmaz osobných údajov splnenie zákonnej povinnosti.

**Právo na obmedzenie spracúvania osobných údajov**

Dotknutá osoba má právo na to, aby prevádzkovateľ/sprostredkovateľ obmedzil spracúvanie osobných údajov, ak namieta správnosť osobných údajov, spracúvanie osobných údajov je nezákonné, prevádzkovateľ už osobné údaje na účel spracúvania osobných údajov nepotrebuje.

**Právo na prenosnosť osobných údajov**

Dotknutá osoba má právo získať od prevádzkovateľa svoje osobné údaje, ktoré prevádzkovateľovi poskytla.

V prípade, ak sa dotknutá osoba domnieva, že jej práva boli pri spracúvaní osobných údajov porušené, resp. osobné údaje nie sú spracúvané za takým účelom alebo v takom rozsahu ako bolo uvedené, má právo obrátiť sa na Úrad pre ochranu osobných údajov, so sídlom Hraničná 12, 820 07 Bratislava.

Ak chce dotknutá osoba vykonať niektoré zo svojich práv v oblasti osobných údajov, môže tak urobiť zaslaním emailu na zodpovednaosoba@ia.gov.sk.

Poučená dotknutá osoba (titul, meno a priezvisko): ..................................................................................

Poučenie dotknutá osoba prevzala dňa:

(DD.MM.YYYY)

Podpis dotknutej osoby: ............................................................................................................................